cyanic-selkie/wikianc huggingface dataset:
Fylkesvei 1168
Fra vest heter veien Greåkerveien størstedelen av sin lengde. Ved Brattbakken, som før 1992 markerte kommunegrensen mellom Sarpsborg og Tune kommuner, skifter veien navn til Alvimveien. De siste drøyt hundre meterne av sin lengde er veien en del av St Halvards vei.
Américo de Deus Rodrigues Tomás
Américo de Deus Rodrigues Tomás (født 19. november 1894 i Lisboa, død 18. september 1987 i Cascais) var en admiral og president fra Portugal. Han var president fra 1958 til demokratiseringen i 1974.
Tomás ble minister for marinen i 1944. Han ble valgt inn som president i Republikken Portugal i 1958, og han ble gjenvalgt både i 1965 og 1972. På denne tiden var Portugal styrt av et autoritært regime som ble ledet av den diktatoriske statsministeren António de Oliveira Salazar. På denne tiden var president-rollen i republikken bare en seremoniell rolle uten særlig mye handlefrihet eller makt.
Da statsminister António Salazar ble kraftig hemmet av et alvorlig hjerneslag i september 1968 ble Marcello Caetano satt inn for å erstatte Salazar som Portugals statsminister. Tomás fikk en mye mer aktiv rolle i regjeringen etter at Caetano fikk statsministerrollen.
Løkkebergveien 41
Løkkebergveien 41 er en funkis-villa i Drammen. Den er kjent som et kunstnerhjem ettersom forfatteren Sigurd Christiansen (1891–1947), fikk huset bygget til seg i 1931 og bodde her til sin død.
Américo de Deus Rodrigues Tomás
Etter at den berømte nellikrevolusjonen startet i Portugal den 25. april 1974 ble Marcello Caetano avsatt som statsminister og president Tomás ble også styrtet og sendt i eksil til Brasil frem til 1980. I 1980 fikk han vendte tilbake til Portugal.
Apori
Apori (gresk ἀπορία: dilemma; mangel på ressurser; villrede) betegner innenfor filosofien en filosofisk gåte eller en tilstand av villrede, og innenfor retorikken en retorisk uttrykkelse av tvil.
Løkkebergveien 41
Huset ble bygget i 1931/32 etter tegninger av arkitekt Christian Fredrik Arbo (1876–1951), for prispengene Christiansen mottok for romanen To levende og en død i 1931. Arbo hadde arbeidet innenfor en nyklassisistisk og nybarokk stil inntil ca. 1930. Da fanget han opp impulser fra Bauhaus og Le Corbusier, og ved jubileumsutstillingen i Drammen i 1930 og i villaene i Løkkebergveien 1 og 41 arbeidet han i funksjonalistisk stil.
Løkkebergveien 41 ligger på Toppenhaugen, som tilhører Bragernes, godt synlig og med god utsikt. Huset var opprinnelig sitrongult med rød kontrastfarge, og var på folkemunne kjent som «det gule huset i Løkkebergparken». Husets fasade er hevet som et tårn. "Bygningen får med dette et spesielt seierspallaspekt" som kan henspilles til hans litterære pris som muliggjorde byggingen av huset. Tor Bomann-Larsen skriver følgende om huset og dets beliggenhet: "'Byens fremste arkitekt ble snart engasjert, og det ble ryddet plass til en dikterbolig i åsen med praktfull utsikt over fjorden. Den usynlige dikteren ble synlig for alle. Drammen fikk sitt Aulestad i Løkkebergveien 41. Sigurd Christiansen kastet alle hemninger og lot bygge provinsbyens første funkishus - til alles forferdelse. Som en modernistisk pokal - nei, som en seierspall med tre trinn og dikterens arbeidsværelse i midten, må det ha ligget og skint i åsen og minnet byen om åndens ufattelige triumf'"Huset er i privat eie, er bevart og forholdsvis lite er endret utvendig. Dagens eiere er de femte eiere av eiendommen siden 2020. Den er ikke tilgjengelig for publikum.
Américo de Deus Rodrigues Tomás
Under nellikrevolusjonen torsdag 25. april 1974 rykket opprørske militære (ledet av lavere offiserer, «kapteinene») inn i Lisboa og tok raskt kontroll over hovedstaden. Maktovertakelsen var godt planlagt, og de møtte nesten ingen motstand fra et regime som allerede var svekket. Folkemassene som fylte gatene da kuppet ble kjent, hindret de få regjeringsvennlige styrkene å utrette noe. Marcelo Caetano var omringet i sitt hovedkvarter ved Largo do Carmo og tryglet om å få overgi seg til general Spinola slik at massene ikke skulle ta makten. Kvelden 25. april sto et nytt regime frem: «Den nasjonale redningsjunta» (portugisisk: Junta de Salvação Nacional) under ledelse av general Spinola sammen med general Francisco da Costa Gomes. Juntaen utstedte straks et dekret om at president Américo de Deus Rodrigues Tomás, statsminister Marcelo Caetano og alle regjeringsmedlemmer var avsatt; nasjonalforsamlingen og det hemmelige politiet ble oppløst.
Tomás hadde søkte tilflukt hos en antatt regimelojal militæravdeling, men også disse overga seg raskt. Caetano overga seg klokken 17. Caetano, den avsatte president Tomás og et par statsråder ble fløyet til Madeira og reiste senere i eksil i Brasil.
Scudda Hoo! Scudda Hay!
'Scudda Hoo! Scudda Hay!' er en amerikansk romantisk komedie fra 1948, regissert av F. Hugh Herbert, som også skrev manus, og produsert av 20th Century Fox. I hovedrollene spiller June Haver, Lon McCallister og Walter Brennan. Filmen handler om en hjelpegutt på en gård som har hendene fulle både med å trene noen muldyr og flørte med sjefens datter. Herbert baserte manus på romanen ''Scudda-Hoo! Scudda-Hay!'' (1946), skrevet av George Agnew Chamberlain.
Handling
Daniel «Snug» Dominy (Lon McCallister) får seg arbeid på gården til Robert «Roarer» McGill (Tom Tully), etter at hans far Milt (Henry Hull) reiser til sjøs for å komme seg unna konen Judith (Anne Revere). Snug har også et dårlig forhold til både stemoren og sin eldre stebror, Stretch (Robert Karnes). Stretch flørter ofte med Rad (June Haver), eldstedatteren til Roarer, som Snug også er forelsket i. Roarer kjøper et par muldyr, men blir rasende over at han ikke klarer å kontrollere dem. Snug tilbyr seg å kjøpe dem på avbetaling, noe Roarer aksepterer. I kontrakten blir det lagt til at dersom Snug betaler forsinket, så overtar Roarer eierskapet av dyrene igjen. Snug tar muldyrene med til gården til Tony Maule (Walter Brennan), der de kan bli inntil videre. Tony har lang erfaring med muldyr og hjelper Snug med å trene dem til å trekke tømmerstokker. De to planlegger å sette dyrene i arbeid og tjene gode penger på dem.
Da Stretch får vite om dette, legger han en plan sammen med Roarer for å sørge for at Snug ikke skal klare avbetalingene sine, slik at Roarer overtar muldyrene igjen. Bean (Natalie Wood), den nysgjerrige yngstedatteren til Roarer, lytter imidlertid til samtalen og advarer Snug. Han havner i slåsskamp med Stretch, etter at Stretch prøver å kysse Rad mot hennes vilje. Snug vinner og tror derfor ikke Stretch kommer til å fortelle noen hva som skjedde. Samme kvelden blir Snug oppsøkt av Rad, som avslører at hun har følelser for ham. Neste morgen sørger Snug for at Roarer gir ham sparken. Han og Tony setter deretter muldyrene i arbeid med å trekke tømmerstokker, noe som gir en høyere inntekt enn det Snug tjente hos Roarer. Tony bruker imidlertid lønnen til å drikke seg full og Snug har dermed ikke penger til avbetalingen sin.
Roarer nekter å diskutere en mulig løsning med Snug og tar sheriffen Tod Bursom (Ken Christy) med til Tony for å hente muldyrene. Rad, som har lånt penger av sin mor Lucy (Geraldine Wall) for å betale avbetalingen, avbryter det hele og skjenner på sin far for oppførselen hans. Da Roarer kommer hjem, informerer han Stretch om at planen deres er avlyst. Stretch vil ikke gi seg, og bryter seg inn i stallen til Tony for å skade muldyrene. Han havner imidlertid i klem bak det ene dyret og blir tatt på fersken av både Snug, Rad og Tony. Like etter får Snug beskjed at faren hans er død. Ettersom Snug er enearving, kan han endelig tvinge stemoren og stebroren til å flytte ut. Han vinner også et veddemål mot Roarer, om at muldyrene kunne trekke traktoren til Roarer opp av gjørmen, og får dermed både strøket resten av gjelden for dyrene og tillatelse til å gifte seg med Rad.
Produksjon
Jean Peters prøvespilte for rollen som Rad McGill, som til slutt gikk til June Haver. Peters' prøvespilling førte imidlertid til at hun fikk den kvinnelige hovedrollen i Erobreren fra Castilla (1947) i stedet. Natalie Wood ble lånt fra Universal-International for å spille rollen som Eufraznee «Bean» McGill. Marilyn Monroe hadde sin første filmrolle i ''Scudda Hoo! Scudda Hay!, i en liten rolle som Betty, men Dangerous Years'' (1947), der hun også spilte en liten rolle, ble utgitt først. Utendørsscenene i ''Scudda Hoo! Scudda Hay!'' ble hovedsakelig spilt inn i Sonora i California, men enkelte scener ble spilt inn på Reuss Ranch og Century Ranch i California. Budsjettet var på 1 685 000 dollar.
Radioversjoner
''Scudda Hoo! Scudda Hay! ble bearbeidet til et hørespill og sendt på Lux Radio Theatre'' 24. oktober 1949, der Haver og McCallister gjentok rollene sine. McCallister spilte også i et hørespill basert på filmen som ble sendt på The Hallmark Playhouse 24. mai 1951.
Ezhou
Ezhou (kinesisk: 鄂州; pinyin: Èzhōu, gammel postalromanisering, Ochow ) er en by på prefekturnivå i provinsen Hubei i det sentrale Kina. Befolkningen anslås (2005) til 1,1 millioner.
Ved byen finner vi bl.a Ezhou kullkraftverk.
Historie
Ezhou har sitt navn fra Handynastiets tid. Det er avledet av en av vasallstatene i oldtidens Zhoudynasti (1046–256 f.Kr.), nemlig staten E som havnet i den østlige del av dette området i midten av det vestlige Zhou. Dets administrative sentrum ble flere ganger endret frem til de tre rikers tid (220–280 e.Kr.).
Da ble det gjort til hovedstad for staten Wu av Sun Quan og gitt navnet Wuchang. Dette navnet har vært til forvirring, helt frem det bortfalt helt en gang etter år 1915. Forvirringen ligger i at det i nærheten også lå en annen og etterhvert viktigere by ved samme navn – nå et av bydistriktene i storbyen Wuhan.
Tett på Ezhou på den andre siden av Yangtzefloden ligger Huanggang, som likesom Wuhan og Ezhou i januar 2020 ble ilagt bevegelsesrestriksjoner på grunn av det i Wuhan oppdagede sykdomsskapende viruset 2019-nCoV.
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Elizabeth Craig
Elizabeth Josephine Craig (født 16. februar 1883, død 7. juni 1980) var en britisk kokebokforfatter.
Ezhou
Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Elizabeth Craig
Craig var medlem av Order of the British Empire og Fellow av Royal Society for the encouragement of Arts, Manufactures & Commerce.
Simon Ward
Simon Anthony Fox Ward (1941–2012) var en britisk skuespiller som hadde et omfattende virke både på scene, film og TV. Han er kjent fra rollen som Winston Churchill i den biografiske filmen Den unge eventyrer (1972).
Ward medvirket i over 60 film- og TV-produksjoner i løpet av karrieren. Han hadde også et betydelig bidrag på scene.
Han ble medlem av National Youth Theatre i alder av 13 og ble utdannet ved Royal Academy of Dramatic Art. Han scenedebuterte som profesjonell i 1963 og fikk sitt store gjennombrudd på scenen i stykket Loot (1966). Han fikk sitt store gjennombrudd med rollen som Winston Churchill i den biografiske filmen Den unge eventyrer (1972). Deretter fulgte sentrale roller i filmer som blant annet Hitler: The Last Ten Days (1973), De tre musketerer (1973), Med døden som annenpilot (1976) og Zulukrigen (1979). I 1988 hadde han en sentral rolle i miniserien Dragning mot død og fra 2009 til 2010 hadde han en fast rolle i tv-serien The Tudors (hans siste opptreden).
Tersamisk
Tersamisk (tersamisk: saam'ekiill, са̄мекӣлл; kildinsamisk: Taarr'j saam' kiill Та̄ррьй са̄мь кӣлл; russisk: jokan'gsko-saamskij jazyk йоканьгско-саамский og tersko-saamskij jazyk терско-саамский язык) er et utdødd østsamisk språk som ble snakket av tersamer. Språket ble tradisjonelt snakket i syv landsbyer i Murmansk oblast på den nordøstlige delen av Kolahalvøya i Russland. Tersamisk grenset til det østsamiske språket kildinsamisk i vest.
I 2010 var det bare to talende igjen, og i 2020 ble språket regnet som utdødd. Språket manglet en standardisert ortografi, og det mangler lærebøker for tersamisk.
Historie
Sjøfareren og handelsmannen Ottar fra Hålogaland besøkte Alfred den store av England (849–899). Han fortalte kongen om forholdene i Hålogaland (Nord-Norge) og om sin sjøferd til Kvitsjøen. Fortellingen ble nedskrevet på gammelengelsk.
Fortellingen begynner slik: Ohthere sæde his hlaforde, ælfrede cyninge, þæt he ealra norðmonna norþmest bude, «Ottar fortalte herren sin, Alfred konge, at han bodde lengst mot nord av alle nordmenn.» Ottar fortalte videre at landet strakk seg mye lenger nordover enn til der han bodde. Det bodde ingen der, bortsett fra noen samer, som veidet om vinteren og fisket i sjøen om sommeren.
En gang seilte han nordover langs kysten, helt til Kvitsjøen. Der møtte han terfinnas (tersamer) og beormas (bjarmer). De sistnevnte var beslektet med karelerne på vestsiden av Kvitsjøen, mens tersamene bodde lengst øst på Kolahalvøya. Ottar uttalte om språket: Þa finnas, him þuhte, 7 þa beormas spræcon neah an geþeode. «Han syntes samene og bjarmene snakket nesten samme språket» (begge var finsk-ugriske språk).
I 1557 ble det nedtegnet en liste på 95 tersamiske ord av den engelske sjøkapteinen Stephen Borroughs. Han forliste ved kysten av Kolahalvøya og bodde to måneder blant tersamene. Ordlisten ble utgitt posthumt av den engelske geografen Richard Hakluyt (1552/1553–1616) i 1619. Språket ble på slutten av 1800-tallet snakket i syv landsbyer (selo) med rundt 450 innbyggere. Landsbyene ligger i Murmansk oblast på den nordøstlige delen av Kolahalvøya i Russland. Landsbyene var (1) Yokanga langs elven Jukanga, (2) Lumbovka langs elven Lumbovka i Lovozerskij rajon, (3) Ponoj langs elven Ponoj, (4) Sosnovka i Lovozerskij rajon, (5) Kuroptevskij, (6) Chalmnij-Varre og (7) Kamensij.
På tersamisk heter disse landsbyene (1) Jofkjogk Ёфкёгк, (2) Lɨmbes Лымбэс, (3) Pɨenne Пыэннэ (4) Sosnɨeffke Сосныэффкэ, (5) Kɨedt'emjavv're Кыэдтемяввьрэ, (6) Tšaĺmni̮-Varrə og (7) Kiintuš Кӣнтуш.
Den raske nedgangen til antall talende ble forårsaket av kollektiviseringen i Sovjet-Unionen, da bruken av språket ble forbudt i skoler og hjem. Tersamene levde tradisjonelt av fiske, jakt og reindrift, men tvangsflytting fra 1930- til 1970-årene hadde negative følger for tradisjonelt levevis og tersamene som etnisk gruppe. I dag er tersamene spredt over hele Kolahalvøya og i St. Petersburg-området.
I 1930-årene ble Yokanga, den største Tersamiske landsbyen, erklært som «perspektivløs» (ikke egnet til planøkonomi); dens innbyggere ble tvangsflyttet til militærbasen for Nordflåten i Ostrovnoj (da omtalt som Gremikha).
Etter den russiske revolusjon i 1917 begynte et systematisk vitenskapelig studium av samiske språk i Sovjetunionen, og i 1926 tok Instituttet for de nordlige folkene til å arbeide med rettskrivingsspørsmål. I 1933 ble det gitt ut en ABC-bok i latinsk skrift med tekster på et felles kolasamisk skriftspråk som bygde på kildinsamisk, skoltesamisk og tersamisk. Skriftspråket fungerte dårlig i undervisningen, og i 1934 ble det laget nye bøker på kildinsamisk. I 1937 gikk man over til det kyrilliske alfabetet.
I 1995 ble språket fortsatt snakket i følge språk-katalogen Ethnologue. I 2004 var det bare 10 talende igjen i Lumbovka og Sosnovka; resten av Tersamene hadde skiftet språk til russisk.
I 2010 var antallet talende redusert til to, blant rundt 100 etniske tersamer i området. I 2020 ble språket regnet som utdødd.
Dokumentasjon
Det mangler lærebøker for Tersamisk, og språket mangler en standardisert ortografi. Språket er ufullstendig studert og dokumentert, selv om det finnes teksteksempler, lydopptak og ordbøker for lingvistiske studier.
Skriftsystem
I 1933 ble det tatt i bruk et skriftsystem for Tersamisk som benyttet det latinske alfabet og var basert på skoltesamisk. Etter andre verdenskrig ble dette erstattet av et system som benyttet det kyrilliske alfabet og var basert på kildinsamisk. Dette systemet ble brukt av den samiske poeten Oktyabrina Voronova (1934–1990).
Latinsk
Nedenfor vises det latinske Tersamiske afabetet.
Kyrillisk
Nedenfor vises det kyrilliske Tersamiske afabetet.
Kasus
Tersamisk har 8 kasus, mot 7 i akkalasamisk og 9 i skoltesamisk. De åtte kasusene er: Nominativ, genitiv, akkusativ, essiv, inessiv-lativ, dativ-illativ, abessiv og komitativ.
Ordet ku («hvem som») har følgende kasus:
Følgende er eksempler på genitiv:
abre' paл = regnsky
pɛci̮ pal'čemi̮š = slakt av reinsdyr
tara parnɛ = Russiske gutter
Følgende er eksempler på flertallsendinger for ord i nominativ:
Vokabular
Nedenfor er det noen tersamiske ord sammenlignet med de samme ordene på kildinsamisk, nordsamisk og norsk:
Svetlana Ražnatović
Svetlana «Ceca» Ražnatović (serbisk: Светлана Цеца Ражнатовић) (født 14. juni 1973) er en serbisk artist. Hun har solgt over 19 millioner album, hovedsakelig på Balkan.
The Human League
The Human League er en britisk synth rock og new wave gruppe som var særlig populære på 1980-tallet. Gruppen ble et av de ledende new romantic-gruppene. Medlemmene i gruppen er fra Sheffield i England. De var blant de første som rendyrket et syntetisk lydbilde. Philip Oakey er bandets frontfigur. Han har også komponert de fleste av bandets sanger.
I mars 1980 forlot Ian Craig Marsh og Martyn Ware bandet og dannet bandet Heaven 17. De forlot bandet på grunn av uenighet med Oakey om retningen Human League utviklet seg i.
Giro d’Italia 1997
Giro d'Italia 1997 var den 80. utgaven av Giro d'Italia. Rittet ble arrangert fra 17. mai til 8. juni. Italieneren Ivan Gotti vant sammenlagt. Mario Cipollini vant fem etapper.
The Human League
Kommersielt slo de gjennom i 1981 med albumet Dare. Denne utgivelsen inneholdt et knippe sanger som ble blant bandets mest kjente: Don't You Want Me gikk til topps på singellistene både i USA og Storbritannia. Blant gruppens inspirasjonskilder er Kraftwerk og Roxy Music, og bandet har i ettertid selv vært inspirasjonskilde for artister som Madonna, Depeche Mode og Moby.
Human League la ut på en turné så sent som i 2012.
Gulbeinsnipe
Gulbeinsnipe (Tringa flavipes) er en fugl.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Svømming
Svømming er betegnelsen på hvordan mennesker og andre levende skapninger tar seg frem i vann. Svømming og bevegelse i vann kan brukes som en effektiv forflytning, i forbindelse med matauk, nedkjøling, vask, mosjon og rekreasjon. Svømming kan være livreddende der vann er en utvei ved fare og å kunne svømme kan være livreddende. Evnen til å svømme blir gjerne vurdert ut fra fart eller utholdenhet og konkurransesvømming foregår gjerne i et svømmeanlegg. Svømming nyttes som rekreasjon av en rekke ulike dyr, ikke minst av mennesker.
Konkurransesvømming
Svømming er en av verdens største sporter. Svømming er teknisk sett i hovedsak en individuell sport, der formålet er å bevege seg over ulike distanser i vann på kortest mulig tid. Det er flere ulike teknikker som kan nyttes i konkurranser, og konkurransesvømming er regulert i et internasjonalt regelverk bestemt av Federation Internationale de Natation Amateur (FINA). Svømming er først og fremst en utholdenhetsidrett, men hastigheten avhenger også av styrke i armer og bein, smidighet og koordinasjon.
Disipliner
Det konkurreres i følgende disipliner :
I medley, består distansen av like lange strekninger med hver av de fire hovedsvømmeartene. En individuell medley består først av butterfly, rygg, bryst og til slutt crawl. En lagmedley har rekkefølgen rygg, bryst, butterfly og crawl. I fristil kan svømmeren selv velge svømmeart og det er færre regler for hvordan teknikken utføres. Crawl er den raskeste svømmearten vi kjenner til idag, tett fulgt av butterfly, rygg og bryst.
I alle svømmeartene bortsett fra rygg starter svømmerne på startpall på land. I ryggsvømming starter svømmerne i vann med føttene mot bassengveggen mens armene holder i et håndtak. Rett før start heiser svømmeren seg delvis opp av vannet, og når starten går kaster svømmeren seg bakover og stuper baklengs inn i vannet. En konkurranse deles først inn i øvelser og deretter flere heat. I noen konkurranser avanserer de beste utøverne videre til semifinaler og finaler.
Sortering av svømmere
I hver øvelse på et svømmestevne er svømmerne sortert etter påmeldingstid. Svømmere uten påmeldningstid svømmer i de første heatene, etterfulgt av de med svakest påmeldingstid. De beste svømmerne svømmer i de siste heatene. I hvert heat er også svømmerne sortert etter tid. De raskeste (best påmeldingstid) svømmerne svømmer i de midterste banene. De to midterste banene har gjerne annen farge på banetauene, f.eks. gult. De med svakest påmeldings i hvert heat svømmer nærmest bassengkanten.
Banetau
Banetaua er merket med forskjellige farger, symmetrisk delt på midten. Det kan være forskjellige farger på banetaua i forskjellige svømmeanlegg, men hvor tauene er merket er ikke tilfeldig. De første 5 meterne fra bassengkanten og ut skal ha sin farge på banetauet. Det er også et merke i banetauet 15 meter fra kanten. Noen banetau har merke på midten av bassenget.
Grunnen til at tauene har et 15-metersmerke er for at det skal være lettere for dommerne å se om svømmerne svømmer for langt under vann. Det er nemlig ikke lov å svømme mer enn 15 meter under vann.
Formater
Det konkurreres ulike formater i svømming basert på lengden på bassenget. Det mest vanlige er meter (brukes internasjonalt), som igjen deles inn i kortbane 25 og langbane 50 meter. Verdensmesterskap holdes i 25 meter og 50 meter. Olympiader holdes i 50-metersbassenger. For at en ny rekord skal være gyldig må lengden på bassenget være i nøyaktig lengde innenfor 1 cm og måles ut ifra bestemte kriterier.
I USA er de fleste svømmebassengene i yards, da spesielt 25 yards. Men nye langbanebassenger som bygges er som oftest i 50 meter, og noen ganger med mulighet til å justere ned til 50 yards. I Storbritannia er det fortsatt noen gamle svømmehaller som er i yards. Alle formatene har sine egne rekorder og ofte er det ulike rekordholdere i de forskjellige.
Organisering
Mesteparten av konkuranssesvømmingen i Norge organiseres i regi av Norges Svømmeforbund (NSF) som er Norges 8. største særforbund. NSF er medlem av FINA som gjør at bare NSF har mulighet til å organisere svømmeidrett innenfor FINAs idrettslige jurisdiksjon i Norge. I 2009 hadde NSF 49 119 aktive fordelt på 252 medlemsklubber.
Svømmetrening
Ved svømmetrening deler svømmerne seg inn i baner avhengig av nivå. I Norge svømmer man høyrekjøring og beveger seg til venstre side på slutten av hver vending. Svømmetrening består i for det meste av intervalltrening. Hoveddelene av et svømmeprogram består som oftest av oppvarming, teknikk, hovedsett, andresett og utsvømming. Elitesvømmere svømmer mellom 1000 til 2500 km året, avhengig av treningsbakgrunn, og konkurransedistanse.
Rekorder
Alexander Dale Oen satte i 2008-sesongen en rekke norges- og nordiske rekorder i svømming.
Norske utøvere
De mest kjente utøverne i norsk svømming var per 2012:
Kjente paralympiske svømmere er:
Etikette i svømmeanlegg
Det finnes generelle regler for oppførsel i svømmehaller som følges i de fleste land verden over. Det er både for å unngå smitte og sykdom og for å hindre unødvendig irritasjon. Svømmehaller kan være organisert svært effektivt, mens andre kan være organisert ineffektivt som kan føre til farlige situasjoner og kapasitetsproblemer.
Valg av bane
En utøver som trener mot en konkurranse har ofte større behov for færre forbikjøringer både for å opprettholde riktig intervallhastighet og for å kunne konsentrere seg om å holde riktig teknikk under anstrengelse. Raskere svømmere bør hvis mulig gi tregere svømmere et forsprang før de selv begynner. En saktere svømmer bør hvis mulig ikke starte å svømme rett før en raskere svømmer kommer inn for å vende, på samme måte som å hoppe ut i vannet rett foran en som svømmer er uheldig.
Svømmeretning
Når det er flere enn tre i banen bør man svømme i sirkel. I Norge, som store deler av verden svømmer man høyrekjøring og man beveger seg til venstre side på slutten av hver vending, slik at man vender på venstre side av T-merket.
Når du skal stoppe, svømmer du til høyre siden av T-merket i en av endene av lengden, hvor du stopper. Dette er viktig for at det ikke skal oppstå farlige situasjoner, særlig når svømmere skyter seg ut fra veggen etter vending. Ofte ved crawlsvømming og ryggsvømming har svømmeren mindre mulighet til å se foran seg. Stå inn i et av hjørnene dersom du oppholder deg i vendeområdet. Banetauene bør ikke sittes på, det gjør at de blir slakke og til slutt blir ødelagt.
Forbikjøring
Vent på riktig anledning, så rører man en gang ved foten til vedkommende for å signalisere at du vil svømme forbi. Den som blir svømt forbi tar hensyn, og holder godt til høyre, mens den som skal forbi holder til venstre. Det kan være en god idé å gjøre forbipasseringen ved en vending; den som skal forbi rører ved beinet før en vending, betyr det at forbipasseringen skal skje ved vendingen. Den som skal forbi svømmer mot venstre i vendingen, mens den som blir forbigått vender på høyre side og bør ofte vente litt før skyver ifra.
Hygiene
Mangel på hygiene kan føre til smitte via vannet. Økt konsentrasjon av mikroorganismer og smuss gjør at man må bruke mer klor i vannet, noe som fører til økt klorlukt, uttørring av huden og på sikt astma. Det anbefales at man dusjer naken, og ikke legger badebuksa ned på gulvet der vannet ledes mot avløpet, og ikke svømmer når man har diaré, da man kan spre sykdom via vannet. Ikke svelg vannet i svømmebassenget. Foreldre bør passe på at barn har vært på do før de går ut i bassenget. At barn tisser utenfor toalettet kan være et problem, og foreldre bør følge med barna når de er i den alderen.
Kabelvåg hjelpefengsel
Kabelvåg hjelpefengsel ble oppført i 1856 som et arresthus. Ved kongelig resolusjon av 28. april 1866 ble det omdannet til distriktsfengsel. Fengselsloven av 12. desember 1903 bestemte at de største distriktsfengslene skulle gå over til å bli kretsfengsler, mens de øvrige ble kategorisert som hjelpefengsel i to klasser, nemlig større hjelpefengsel og mindre hjelpefengsel eller småfengsel. Fengselet i Kabelvåg ble plassert i siste kategorien og forble slik til det ble endelig nedlagt 1986. Den siste fangen i fengselet ble sluppet ut i 1978. Fra 1997 rommer bygningene Nordland kunst- og filmfagskole.
Sunnmøre
Sunnmøre er et distrikt og tidligere fogderi i den sørvestlige delen av Møre og Romsdal fylke. Det grenser i syd til Nordfjord i Vestland og i nordøst til Romsdal i samme fylke. Distriktet omfatter fra 2020 13 kommuner med til sammen 145 732 innbyggere og 5 234 km² som utgjør 54,9 % av folkemengden og 36 % av arealet i fylket. Folk fra Sunnmøre kalles sunnmøringer og snakker sunnmørsdialekt som hører til gruppen nordvestlandsk e-mål som også snakkes i Romsdal og i Fjordane.
Navn
Navnet kommer av norrønt: Sunn-Mœri, hvor orddelen møre kommer av norrønt marr, «hav, sjø» og kan tolkes som «landet ved havet». Sunnmøre (norrønt Sunnmǿri eller Sunnmœri) er den sørlige delen, mens Nordmøre (norrønt Norðmǿri) er den nordlige delen. På dansk ble det skrevet Søndmør.
Sunnmøre har fra gammelt av vært orientert sørover. Sunnmøre lå under Gulatinget og var en del av Bjørgvin bispedømme til 1983.
Geografi
Sunnmøres viktigste by er Ålesund som med 48 568 innbyggere er den største byen mellom Bergen og Trondheim. Tettstedet Ålesund som omfatter deler av Ålesund og Sula kommuner, er landets niende største og ligger i sin helhet på øyer. Sunnmøre har også flere større tettsteder som Ørsta sentrum (Ørstavik), Volda, Sykkylven, Hareid, Valderøy, Stranda, Brattvåg, Ulsteinvik og Fosnavåg der de to siste har bystatus. Tettstedet Ålesund omfatter omkring en tredjedel av befolkningen på Sunnmøre og er det største mellom Bergen og Trondheim. Industrialiseringen, særlig fra og med mellomkrigstiden, medvirket til fremvekst av «bygdebyer» som Langevåg, Ørsta, Ulsteinvik og Sykkylven. I 1801 hadde de tre delene («fogderiene») av Møre og Romsdal omtrent like stort folketall, i 1865 var Sunnmøre klart foran de to andre (og Ålesund hadde fått bystatus) og i 1980 hadde Sunnmøre over halvparten av fylkets befolkning. Befolkningsveksten var særlig sterk i ytre deler av nordre Sunnmøre med et folketall på omtrent 10 ganger så stort som i 1801, mens indre strøk hadde stillstand i folketallet. Grensen mellom Sunnmøre og Romsdal fogderi gikk over Harøya slik at den sørlige delen av øya hørte til Sunnmøre fogderi og Bjørgvin bispedømme (inntil 1983 da Møre bispedømme ble opprettet). Den sørlige delen av Harøya hørte til Haram kommune til 1965 da den ble overført til Sandøy. Midøya var historisk delt mellom fogderiene Sunnmøre og Romsdal der den sørlige delen av Midøya hørte til Vatne (senere Haram kommune). I middelalderen gikk Gulatingets nordgrense over Midøya. På nordsiden av øya snakkes det tradisjonelt romsdalsdialekt (med pronomenet «i» i førsteperson entall) og sunnmørsdialekt på sørsiden.
Landformer og natur
Sunnmøre har et forgrenet nettverk av fjorder og sund, den midtre og indre delen er preget av til dels alpine fjell. Fjellene på indre strøk når nesten 2000 meter. Langs kysten er det en rekke større øyer med en stor del av bosetningen blant annet Ålesund by. De indre strøkene har lite jordbruksareal (1-2 % av totalarealet), litt produktiv skog (3-5 %) og består for det meste av fjell og annet areal. De midtre områdene har større andel jordbruksareal (5-10 %) og skog (10-15 %). På øyene Vigra og Giske er opp til en tredjedel av areal jordbruksland. Ved kysten har Sunnmøre en naturlig grense ved Stadlandet og mot nord ved Hustadvika. Mange øyer, lange og trange fjorder (blant annet den UNESCO-listede Geirangerfjorden) og fjellområder som Sunnmørsalpene dominerer landskapet. Sunnmøre omfatter i nord landskapet omkring Storfjorden med Hjørundfjorden. Nordøyane, øyene nord for Ålesund by og utenfor munningen av Romsdalsfjorden, regnes som del av Sunnmøre. Den sørlige delen av Sunnmøre er preget av Voldsfjorden med forgreninger og Sørøyane (særlig Hareidlandet og Gurskøya) som er skilt fra fastlandet av Vartdalsfjorden og Rovdefjorden. Flertallet av befolkningen på Sunnmøre bor på øyer, men nesten alle er knyttet til fastlandet via bro eller tunnel. Søre og nordre Sunnmøre har ferjefri veiforbindelse om Grodås der E39 og fylkesvei 60 møtes. Nord- og sørsiden av Storfjorden er bare forbundet med ferje.
Historie
Møre-kysten var et av de tidligste isfrie områdene etter siste istid. På Sunnmøre er det funnet bosetninger fra omtrent samme tid som Fosna-funnet på Nordmøre. Samtidig som det var bosetning på kysten fantes det reinjegere i innlandet og i fjellet. I Ålesund by og ved Drynjasundet i (øya Dryna i Misund) er det gjort funn fra 6000-7000 år f.Kr.. I Skjonghelleren på Valderøya er det funnet 30.000 år gamle bein av fugl, fisk og pattedyr, noe som tyder på at området var isfritt på den tiden.
Næringsliv
Møbelindustrien i Stranda-Sykkylven-området er eksempel på «selvgrodd» industri der utviklingen skjedde på tross av mangel på råvarer lokalt (i stor grad med utgangspunkt i P.I. Langlos fabrikk). Ytre Sunnmøre har vært preget av fiskeri (særlig havgående fartøy) og verft-/verkstedindustri blant annet relatert til fiskerivirksomheten. Fremveksten av Ålesund som handelssenter og by var særlig basert på det rike kyst- og fjordfisket. Fiskeriene ga opphav til foredlingsindustri (som tran- og sildeoljefabrikker) og produksjon av fiskeriutstyr. Verkstedindustrien, særlig på Sørøyane og i Ørsta, står for flest industriarbeidsplasser på Sunnmøre. Ålesund er Norges største fiskehavn målt i volum landet fisk.
Kommuner
Sunnmøre er inndelt i 13 kommuner, 14 fra 1. januar 2024:
Endringer i 2020 og 2024
I 2020 ble flere kommuner slått sammen til større enheter:
Den 1, januar 2024 blir Haram utskilt fra Ålesund.
Administrative inndelinger
Regionråd:
Prostier i Den norske kirke, alle under Møre bispedømme:
Domsmyndighetsområder, begge underlagt Frostating lagdømme:
Annet:
Befolkningsutvikling
Tabellen viser befolkningsutviklingen på Sunnmøre i årene 1769–2001 basert på kommunegrensene fra 2002.
Tettsteder
Største tettsteder på Sunnmøre, rangert etter innbyggertall (kommune i parentes):
Ålesund fikk bystatus som ladested i 1793, med utvidede rettigheter i 1823 og oppgradert til kjøpstad i 1848. Siden 1996 har det ikke vært noe skille mellom by- og landkommuner, og kommunen kan selv tildele bystatus til tettsteder. Fosnavåg og Ulsteinvik fikk begge sin bystatus av kommunen i 2000.
Houston Ship Channel
Houston Ship Channel i Houston, Texas er en del av havna i Houston, en av USAs travleste havner. Skipskanalen er en kanalisering av elva Buffalo Bayou, som har sine kilder 50 kilometer vest for Houston, og har blitt brukt til å transportere varer til Mexicogolfen i hvert fall siden 1836. Nærheten til oljefeltene i Texas førte til etablering av mange oljeraffinerier langs vannveien, så som ExxonMobils anlegg i Baytown på østbredden av San Jacinto River, som er en del av kanalen.
Houston Ship Channel har flere ganger vært utvidet og gjort dypere for å kunne ta imot stadig større skip. Kanalen kan for tiden ta skip som er 161 meter lange og 14 meter brede, og den er 80 kilometer lang. Øyene som ligger i kanalen er en del av det pågående utvidelsesprosjektet. De er dannet av jord som er hentet opp under mudringen i kanalløpet, og sumpene og fugleøyene er en del av miljøansvaret som er pålagt Houstons havnevesen.
Gluttsnipe
Gluttsnipe (Tringa nebularia) er en art i snipefamilien (Scolopacidae). Arten er en langdistansetrekkfugl.
Systematikk
Det var Johan Ernst Gunnerus som først beskrev gluttsnipa i 1767. Han ga den da det vitenskapelige navnet Scolopax nebularia.
Biologi
Gluttsnipa er en langbeint, langvinget, langhalset og smekker fugl med et langt og svakt oppoverbøyd nebb. Den er bare noe større enn rødstilken, men på grunn av litt andre proporsjoner virker den mer høyreist. Den er 30 til 34 cm høy og har et vingespenn på 55 til 62 cm. I alle fjærdrakter er den ganske lys i fargen, grå med svarte flekker på oversiden og lys på undersiden. Brystet er finmønstret i svart mot en hvit bunn. Beinfargen skifter i grågrønt til gulgrønt avhengig av alderen og årstiden. Når den flyr ser man en lang, bred hvit kile på ryggen som strekker seg helt ned på stjerten i sterk kontrast til gluttsnipas gråsvarte vingeoverside.
På tross av at gluttsnipa har et stort utbredningsområde er oppfatningen at den er monotypisk. Det er en palearktisk art med en hekkingsutbredelse som strekker seg fra nordlige Storbritannia i vest til Kamtsjatka i øst. Den er en trekkfugl og overvintrer i middelhavslandene, sør for Sahara i Afrika, sørvestre delene av India, Indonesia, øyene i det sørkinesiske havet og i Australia. Arten hekker helst i nærheten av myr og legger vanligvis fire egg i et veldig enkelt rede, en grunn grop, på tørr mark.
Gluttsnipa søker energisk etter mat på grunt vann og spiser stort sett smådyr, for eksempel insekter, fisk og krepsdyr.
Navnet
Bare ordet glutt eller glutten brukes også i tyske dialekter om denne fuglen. Opprinnelsen for glutt er derimot omdiskutert. Glottis var et gresk fuglenavn som ble beskrevet av både Aristoteles og Plinius den eldre, men det er i dag uklart hvilken fugl de mente. Glottis betyr tunge på gresk. Til og med når Linné benytter det vitenskapelige navnet Scolopax glottis i Systema Naturae 1746, er det usikkert om det er gluttsnipa han mener.
Det vitenskapelige navnet er avledet av nebula – latinsk for tåke. Det er noe uvisst om det henspiller på utseende, som kan virke noe tåkegrått i forhold til andre Tringa-arter.
Et vanlig dialektnavn på gluttsnipe er klyvi, et onomatepoetikon bygd på lokkeropet, et vidtlydende tostavet rop, som gjentas under fluktspill.
Liste over mottakere av Nobels fredspris
Liste over mottakere av Nobels fredspris er en oversikt over mottakere av Nobels fredspris fra etableringen av prisen i 1901 og frem til i dag. Nobels fredspris anses for å være en av verdens mest prestisjetunge priser.
Nobels fredspris deles ut hvert år av Den Norske Nobelkomite «til den person som har arbeidet mest eller best for brorskap mellom nasjoner, for avskaffing eller minsking av armeer samt for arbeid og fremming av fredskongresser». Fredsprisen er én av fem nobelpriser og deles ut av Den Norske Nobelkomite, som består av fem personer valgt av Stortinget.
Per 2022 har fredsprisen blitt delt ut 103 ganger. Av de 103 prisene har 69 blitt tildelt én mottaker, 31 priser har blitt delt mellom to mottakere og tre priser (1994, 2011 og 2022) har blitt delt mellom tre mottakere. Totalt har det vært 140 mottakere av Nobels fredspris, hvorav 110 enkeltpersoner og 27 organisasjoner (Røde Kors og FNs høykommissær for flyktninger har blitt tildelt prisen henholdsvis tre og to ganger). I noen tilfeller har organsiasjonen og dens leder delt prisen. Av enkeltpersonene som har mottatt prisen er det 18 kvinner, den første var Bertha von Suttner i 1905. Den yngste mottakeren til nå er Malala Yousafzai, 17 år da hun mottok prisen i 2014, mens den eldste til nå er Józef Rotblat, 87 år da han mottok prisen i 1995. Til år 2000 var gjennomsnittsalderen 62 år for 87 individuell mottakere og av disse var 10 kvinner (andelen kvinner økte i løpet av de første 100 år). De første 75 årene dominerte Vest-Europa og Nord-Amerika blant mottakerne; og det var bare fire prismottakere fra Latin-Amerika, Afrika og Asia til og med 1975.
Gluttsnipe
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Olaus Judichær
Olaus Judichær (eller Ole Judichær ) (født 20. mars 1661 på Gotland, død 29. september 1729 i Næstved) var en dansk skipskonstruktør og admiral. Han var i en periode fabrikkmester ved Orlogsværftet på Holmen i København.
I den perioden han var sjef konstruerte han 23 linjeskip og 9 fregatter. Judichær har fått æren for innføringen av et vitenskapelig grunnlag ved skipskonstruksjoner i Danmark på denne tiden.
På Holmen står han bak oppføringen av Gamle Østre Takkeladshus og Gamle Vestre Takkeladshus.
Han ble anklaget for underslag og fikk avskjed fra sin stilling i 1727.
Øvelser under Sommer-OL 1960
Øvelser under Sommer-OL 1960
Ian Blair
Ian Blair, baron Blair av Boughton, (født 19. mars 1953) er kommissær for Metropolitan Police Service, Londons politistyrke. Dette er den høyeste posisjonen i det britiske politiet. Han ble innsatt i embetet 1. februar 2005.
Blair, som for øvrig ikke er slekt med statsminister Tony Blair, ble utdannet ved Wrekin College i Shropshire, Harvard High School i Los Angeles og ved Christ Church College i Oxford. Han har en mastergrad i engelsk språk og engelsk litteratur.
I 1974 begynte han i politiet, som konstabel i Soho i London. I 1999 mottok han Queen's Police Medal, og i 2003 ble han adlet for sine tjenester for politivesenet.
Blair ble i 2010 utnevnt til livstidspeer og fikk tittelen baron Blair of Boughton.
Hønefoss politistasjon
Hønefoss politistasjon er en politistasjon i Sør-Øst politidistrikt, som tidligere var administrativt sete for Nordre Buskerud politidistrikt. Stasjonen ligger i Politihuset i Askveien 4 i Hønefoss i Ringerike kommune. Før Politihuset (tidligere kalt Justisbygget) ble bygget, var politistasjonen lokalisert i Karlsengården i Storgata.
Sengehest
En sengehest er en grind som plasseres på sengekanten for å beskytte den sovende fra å falle ut. Den finnes i mange forskjellige størrelser og farger, og brukes spesielt flittig blant barn og eldre. Sengehest er obligatorisk i øverste sengen i en køyeseng.
Ordet sengehest har muligens oppstått på grunn av at sengehesten ligner torturredskapet trehest. En trehest består av en kantsatt bjelke som er lagt oppå to bukker som forbrytere ble satt over skrevs på med vekter bundet på begge føttene.
Chengbu Miao
Chengbu (kinesisk: 城步苗族自治县; pinyin: Chéngbù miáozú Zìzhìxiàn) er et autonomt fylke for miaofolket i byprefekturet Shaoyang i provinsen Hunan i Folkerepublikken Kina.
Befolkningen var 251,463 innbyggere i 1999.
Distrito Federal (Brasil)
Distrito Federal er det føderale distriktet i Brasil. Det omfatter Brasília, som er landets hovedstad, og andre administrative regioner. Distriktet er ligger i den sentral-vestre regionen av landet. Det grenser til delstaten Goiás og delstaten Minas Gerais. Distriktet hadde i 2015 et beregnet folketall på 2,914,830.
Historie
På 1950-tallet land ble skilt fra staten Goiás, på grensen til delstaten Minas Gerais, for det nye Distrito Federal. Den 21. april 1960 overførte den brasilianske regjeringen hovedstaden til Brasília.
Geografi
Distriktet er avgrenset av elvene Rio Preto i øst og Rio Descoberto i vest. Store deler (42 %) av naturen i distriktet er beskyttet. Dette inkluderer blant annet Brasilía Nasjonalpark.
Økonomi
Økonomien preges av organisasjoner og lobbyvirksomheter som jobber mot Brasils regjering og parlament.
Sam Gagner
Sam Gagner (født 10. august 1989 i London, Ontario, Canada) er en canadisk ishockeyspiller. Han spiller center på NHL-laget Edmonton Oilers som han ble draftet av i 2007 som Edmontons førstevalg, nummer 6 totalt. Han har spilt på Canadas juniorlandslag og fikk sin debut for a-landslaget til Canada i VM i 2008. Han debuterte i NHL 4. oktober 2007 i en kamp mot San Jose Sharks. Kampen ble avgjort på straffer og Oilers vant til slutt 3-2. Gagner hadde assist til et mål scoret av Tom Gilbert. 20. oktober 2007 scoret han sitt første NHL-mål, på Miikka Kiprusoff i en kamp mot Calgary Flames. I 2007-2008-sesongen var Gagner den yngste spilleren i NHL. Han spilte 79 kamper i 2007-2008-sesongen og noterte seg for 49 poeng. I februar 2008 ble han kåret til månedens rookie og ble tatt ut til NHLs Young Stars-kamp i 2008.
Internasjonal statistikk
All stats amalgamated from hockeydb.com, hockeysfuture.com, and NHL.com
Frank Murud
Frank Murud (født 23. desember 1955) er tidligere eiendomssjef i det kommunale selskapet Undervisningsbygg i Oslo kommune,
Han ble i 2007 ble han dømt for korrupsjon og grov økonomisk utroskap. I september 2006 ble det avdekket at Murud fra 2003 til 2006 hadde underslått 89,5 millioner kroner fra Undervisningsbygg. I årene 1999 til 2003 tappet han eiendomsforvaltningsselskapet Neas AS for 9,2 millioner kroner ved hjelp av fiktiv fakturering. Murud har erkjent begge forholdene. Rettssaken mot ham startet i Oslo tingrett 10. september 2007, og Murud erkjente da straffeskyld på alle punkter i tiltalen for grovt økonomisk utroskap og korrupsjon. Den 19. oktober ble han dømt til syv års fengsel og til å tåle inndragning av 112 millioner kroner, dommen ble anket på stedet, men ble opprettholdt i lagmannsretten i april 2008. I november 2008 forkastet Høyesterett Muruds anke; dommen er dermed rettskraftig.
Murud er gift og har tre barn. Familiens bolig i Holmenkollen med en kjøpesum på over ti millioner ble tatt beslag i og tvangssolgt i likhet med en rekke andre eiendeler.
Cockfosters FC
Cockfosters F.C. er en klubb som for øyeblikket spiller på det 10. nivået i Engelsk fotball. Klubben holder til i Enfield i den nordlige delen av London.
Historie
Cockfosters F.C ble grunnlagt i 1921 som Cockfosters Athletic F.C. Klubben skiftet navn i 1968 til Cockfosters F.C, og har ikke skiftet navn siden.
Det høyeste nivået Cockfosters F.C. har spilt på er nivå 9. Det gjorde de 2007-08 sesongen, når de spilte i Spartan South Midlands Premier Division. Det ble bare med en sesong der grunnet baneregler. Cockfosters greide å skaffe nok poeng til å overleve, og havnet på 19.-plass, men grunnet manglende fasiliteter ble man sendt ned til Spartan South Midlands Division One igjen.
Nicaraguansk tegnspråk
Nicaraguansk tegnspråk (spansk: Idioma de Señas de Nicaragua eller Idioma de Signos Nicaragüense) er et tegnspråk som er blitt utviklet spontant av døve barn i en rekke skoler i vestlige Nicaragua på 1970- og 1980-tallet. Det er av spesiell interesse for lingvister fordi det gir en unik mulighet til å studere et nytt språks fødsel.
Magnus Ullman
Magnus Ullman (født 1948) er en svensk forfatter og ornitolog som blant annet skriver for Sveriges ornitologiska förenings medlemsblad Vår Fågelvärld. Han er reiseleder og fugleguide i Sverige og andre land.
Evig heder
Evig heder er en norsk dokumentarserie om de norske krigsseilerne som gikk på NRK-TV i 1995. Serien er på seks episoder og var NRKs hovedmarkering av Frigjøringsjubileet i 1995.
Den ble sendt i reprise i 2005.
Om serien
I serien står over 100 krigsseilere i inn- og utland med sin sterke historie om krigen på havet, om kamerater som ble borte i flammehavet etter tyske torpedotreff og om egen angst for å dø.
Kyst-Norges kvinner, som plutselig stod alene med ansvar for hjem og barn, har også sin plass i serien. Mange av disse kvinnene fikk aldri mannen sin tilbake, og noen av dem måtte finne seg i ydmykelsen når det viste seg at ektemannen hadde giftet seg på nytt med London-regjeringens samtykke.
Serien var egenproduksjon fra NRK Hordaland, og programansvarlig var Magne Misje.
Episodeoversikt
Den norske handelsflåtens historiske innsats i begynnelsen av den andre verdenskrig er hovedtema i det første episode. Hele den norske handelsflåten, med verdens mest moderne tankflåte, ble rekvirert av den norske regjering og administrert av det nyopprettetede statsrederiet Nortraship, med hovedkontor i London og New York.
Handling i andre episode: Da Norge kom med i krigen 9. april 1940, var 30 000 norske sjøfolk på over 1000 norske skip spredt over hele kloden. Alle gikk de inn i krigen på alliert side.
Denne episoden handlet for en stor del om hjemmeflåtens innsats, som ikke alltid ble oppfattet som helt lojal. I tillegg til den tyske ordren om å bemanne kystflåten, ble sjøfolkene utsatt for direkte angrep fra sine egne.
I det fjerde programmet ble søkelyset satt på sjømannskonenes situasjon. Vi møtte flere av disse kvinnene. Mange hadde ansvar for en stor barneflokk og kunne aldri være sikre på om mannen noen gang kom tilbake. Det bel også satt fokus på den beryktede bigamiloven, vedtatt av London-regjeringen i 1942. Den gjorde det mulig for nordmenn i utlandet å gifte seg på nytt, uten at ektefellen visste noe som helst.
De vant krigen, men tapte freden. Dette paradoksale utsagnet er for alltid knyttet til krigsseilernes vanskjebne etter krigen, og den skammelige behandlingen de hjemvendte sjøfolkene fikk av det frie Norge etter 1945. Det bitreste nederlaget var da krigsseilerne tapte kampen om Nortraships hemmelige fond. Først i 1972 fikk krigsseilerne oppreisning, da Stortinget vedtok en såkalt Ex gratia-utbetaling til alle krigsseilere og deres etterlatte.
I det sjette og siste programmet ble søkelyset satt på Norge som skips- og sjøfartsnasjon anno 1995. Det ble blant annet reist spørsmål om hvilke forutsetninger Norge har som stormakt på havet.
Seriens navn
Navnet på serien er tatt fra Nordahl Griegs dikt Kongen